గోరఖ్పూర్: యూపీలోని గోరఖ్పూర్ బాబా రాఘవ్ దాస్ మెడికల్ కాలేజీలో 64 మంది చిన్నారుల మృతిపై ప్రధాని నరేంద్ర మోదీ తీవ్ర విచారం వ్యక్తం చేసినట్టు కేంద్ర ఆరోగ్య, కుటుంబ సంక్షేమ శాఖ సహాయ మంత్రి అనుప్రియ పటేల్ శనివారంనాడు తెలిపారు. గోరఖ్పూర్ విషాదంపై వివరాలను స్వయంగా తెలుసుకునేందుకు బయలుదేరిన అనుప్రియ మీడియాతో మాట్లాడుతూ, గోరఖ్పూర్ ఘటన దురదృష్టకరమని అన్నారు. దీనిపై ప్రధాని మోదీ సైతం విచారం వ్యక్తం చేశారని చెప్పారు. తాను స్వయంగా పరిస్థితిని సమీక్షించి ఎక్కడ పొరపాటు జరిగిందనే విషయమై ప్రాథమిక సమాచారం తెలుసుకుంటానని అన్నారు. యూపీ ప్రభుత్వం ఇప్పటికే మెజిస్టీరియల్ విచారణకు ఆదేశించిందని అన్నారు. దీంతో దోషులెవరనే వాస్తవం బయటకు వస్తుందన్న ఆశాభావాన్ని ఆమె వ్యక్తం చేశారు. దోషులెవరైనా వదిలి పెట్టే ప్రసక్తే లేదని, భవిష్యత్తులో ఇలాంటి ఘటనలు పునరావృతం కాకుండా చూస్తామని ఆమె భరోసా ఇచ్చారు. అంతకుముందు, కేంద్ర ఆరోగ్య శాఖ మంత్రి జేపీ నడ్డా మీడియాతో మాట్లాడుతూ, యూపీ ఆరోగ్య శాఖ మంత్రి సిద్ధార్ధ్ నాథ్ సింగ్ను, వైద్య విద్య మంత్రి అశుతోష్ టాండన్ను నివేదిక అడిగినట్టు చెప్పారు. కాగా, గోరఖ్పూర్ ఆసుపత్రిలో లిక్విడ్ ఆక్విజన్ సరఫరాలో  తలెత్తిన అవాంతరాల కారణంగా 64 మంది చిన్నారులు ప్రాణాలు కోల్పాయారంటూ విపక్షాలు తీవ్ర స్థాయిలో యోగి సర్కార్పై విమర్శలు గుప్పించాయి. సకాలంలో రోగులకు వైద్య సదుపాయం కల్పించడంలో విఫలమైన యోగి ఆదిత్యనాథ్, సిద్ధార్థ్ నాథ్ సింగ్ రాజీనామా చేయాలని విపక్ష నేతలు డిమాండ్ చేశారు. అక్సిజన్ కొరత వల్ల మెదడువాపు తలెత్తి అది మెదడుపై ప్రభావం చూపడం వల్ల చిన్నారులు మృతిచెందినట్టు ఆరోపణలు వెల్లువెత్తాయి.
gorakhpur: upiloeni gorakhpur baba raghav das medical kaalejeelo 64 mandi chinnarula mrutipai pradhaani narendra modii teevra vichaaram vyaktam chesinattu kendra aarogya, kutumba sankshema saakha sahaya mantri anupriya patel sanivaaramnaadu telipaaru. gorakhpur vishaadampai vivaraalanu swayamgaa telusukunenduku bayaluderina anupriya meediatho maatlaadutuu, gorakhpur ghatana duradrushtakaramani annaru. deenipai pradhaani modii saitam vichaaram vyaktam chesarani cheppaaru. taanu swayamgaa paristhitini sameekshinchi ekkada porapaatu jarigindane vishayamai praathamika samacharam telusukuntaanani annaru. up prabhutvam ippatike magisterial vichaaranaku aadesinchindani annaru. deentho doshulevarane vaastavam bayataku vastundanna aasaabhaavaanni aame vyaktam chesaru. doshulevaraina vadili pette prasakte ledani, bhavishyattulo ilanti ghatanalu punaraavrutam kakunda chustamani aame bharosa icharu. antakumundu, kendra aarogya saakha mantri jp nadda meediatho maatlaadutuu, up aarogya saakha mantri siddhardh nath singnu, vaidya vidya mantri ashutosh tandannu nivedika adiginattu cheppaaru. kaga, gorakhpur aasupatrilo likwid ackvison sarafaraalo  talettina avaantaraala kaaranamgaa 64 mandi chinnarulu praanaalu kolpayarantu vipakshaalu teevra sthaayilo yogi sarkarpai vimarsalu guppinchaayi. sakaalamlo rogulaku vaidya sadupayam kalpinchadamlo viphalamaina yogi aadityanath, siddharth nath sing rajinama cheyalani vipaksha nethalu demand chesaru. axison korata valla medaduvaapu taletti adhi medadupai prabhaavam chuupadam valla chinnarulu mruthichendinattu aaropanalu velluvettaayi.